CELEX: 62019TN0708
Language: et
Date: 2019-10-17 00:00:00
Title: kohtuasi T-708/19: 17. oktoobril 2019 esitatud hagi – Bujar versus komisjon

13.1.2020   
            
            
               ET
            
            
               Euroopa Liidu Teataja
            
            
               C 10/36
            
         
      17. oktoobril 2019 esitatud hagi – Bujar versus komisjon
      (kohtuasi T-708/19)
      (2020/C 10/48)
      Kohtumenetluse keel: inglise
      
         Pooled
      
      
         Hageja: Marcin Bujar (Woluwe-Saint-Lambert, Belgia) (esindaja: advokaat R. Wardyn)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni 20. detsembri 2018. aasta otsus ja
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimene väide, et rikutud on personalieeskirjade VIII lisa artikli 11 lõiget 2 ja üldiste rakendussätete artikli 7 lõiget 1:
                  
                              —
                           
                           
                              ülekantavate pensioniõigusliku staaži aastate arvutamisel tuleb lähtuda tegelikult üle kantud kapitalist pärast ülekande tegemise kuupäeva ja tegeliku ülekandekuupäeva vahelist kapitalikasvu näitava summa mahaarvamist;
                           
                        
                              —
                           
                           
                              individuaalsete maksete haldamise ja maksmise amet lähtus ülekantavate pensioniõiguste arvutamisel ekslikult summast, mille riigisisene haldusorgan esitas esialgses otsuses, samas kui tegeliku ülekantud summa puhul võeti arvesse ülekande tegemise kuupäeva ja tegeliku ülekandekuupäeva vahelist kapitalikasvu, ja: pensioniõiguste ümberarvutamine riigisisese haldusorgani poolt; kapitalikasv ülekandetaotlusele eelnenud ajal.
                           
                        
            
                  2.
               
               
                  Teine väide, et liit on alusetult rikastunud:
                  
                              —
                           
                           
                              ülekantavate pensioniõigusliku staaži aastate arvutamine esialgse summa alusel, mis arvutati ümber ja mis ei vastanud üksnes kapitalikasvule ülekande tegemise kuupäeva ja tegeliku ülekandekuupäeva vahel, tõi kaasa liidu alusetu rikastumise.